
מכרז מס' 114/2012 ליצירת מאגר ספקים לאירוח פעילויות הדרכה בבתי מלון ואכסניות

רשות האוכלוסין וההגירה ("הרשות") מזמינה בזאת מציעים העונים על תנאי הסף המפורטים במכרז, להציע הצעה להיכלל במאגר של בתי מלון ואכסניות למתן שירותי אירוח לקורסים, השתלמויות וימי עיון המיועדים לעובדי הרשות. 
1. תנאי הסף להשתתפות במכרז
להלן תמצית תנאי הסף להשתתפות במכרז (הנוסח המלא והמחייב מפורט במסמכי המכרז):

1.1 על המציע להיות תאגיד הרשום בישראל על פי דין, שאינו בעל חוב בגין אגרה שנתית למרשם הרלוונטי לשנים הקודמות ל-2012, ואם הוא חברה – הוא אינו בעל רישום כחברה מפרת חוק או בעל התראה לפני רישום כאמור.
1.2 עמידת המציע ובית המלון בדרישות המפורטות בנספח 1 לחוזה המצורף כנספח א' למכרז.
1.3 תנאי סף נוספים המפורטים במסמכי המכרז. 
2. ההתקשרות עם הזוכים במכרז
2.1 הרשות מבקשת לבנות מאגר של ספקים, שיעניקו לה שירותי אירוח פעילויות הדרכה בבתי מלון ואכסניות, בהתאם לצרכיה ולדרישותיה. 
2.2 תקופת ההתקשרות הינה לשנה מיום חתימת החוזה ("ההתקשרות המקורית"). לרשות עומדת האופציה להאריך את תקופת ההתקשרות המקורית ב-4 תקופות נוספות של עד 12 (שניים עשר) חודשים כל אחת (להלן: "תקופות ההארכה"). 
3. הליך המכרז
3.1 מסמכי המכרז מפורסמים באתר האינטרנט של הרשות שכתובתו www.piba.gov.il, תחת הקישור "פרסומים ומכרזים". כל המידע והתוצרים הקשורים למכרז וכל ההודעות בנושא המכרז יפורסמו באתר זה.
3.2 החל מיום פרסום המכרז בעיתון ועד ליום  12/11/2012 בשעה 12.00 רשאי כל אדם לפנות לרשות בכתב, באמצעות דואר אלקטרוני mayaba@moin.gov.il, לגב' מאיה ברוך, ולהעלות כל בקשה להבהרה או שאלה הקשורה במכרז או בהתקשרות שתבוא בעקבותיו. 
3.3 את ההצעה יש להגיש, לאחר סיום הליך ההבהרות ולא יאוחר מיום 25/11/2012 בשעה 14:00, בתיבת המכרזים הנמצאת במשרדי הרשות, ברח' מסילת ישרים 6, ירושלים.
4. בכל מקרה של סתירה בין האמור במודעה זו לבין מסמכי המכרז, יגבר האמור במסמכי המכרז.

